थबाङलाई चन्द नेतृत्वको नेकपाको मुख्य आधारक्षेत्रका रूपमा लिइन्छ । गत फागुनमा थबाङमै आठौं महाधिवेशन सम्पन्न गरेको उक्त पार्टीले नयाँ संविधानको विरोधसहित स्थानीय निर्वाचनसमेत खारेजी माग गर्दै आएको छ । निर्वाचनविरोधी गतिविधिका कारण नेकपाका दर्जनौं कार्यकर्तालाई प्रहरीले पक्राउ गरिसकेको छ । थबाङमा निर्वाचनमा भाग लिने निर्णयपछि पार्टीमा आन्तरिक विवाद बढ्ने संकेत देखिएको छ ।
